Návrh
Uznesenie vlády Slovenskej republiky
č. ...
z ...

k materiálu Návrh na ratifikáciu Dohovoru Organizácie Spojených národov
o právach osôb so zdravotným postihnutím a Opčného protokolu
k Dohovoru o právach osôb so zdravotným postihnutím

Číslo materiálu: 
Predkladateľ:    ministerka práce, sociálnych vecí a rodiny Slovenskej republiky
__________________________________________________________________________
Vláda
A. 	súhlasí 
 
A. 1. 	s návrhom na ratifikáciu Dohovoru Organizácie Spojených národov o právach osôb so zdravotným postihnutím (ďalej len „dohovor“) a Opčného protokolu k Dohovoru o právach osôb so zdravotným postihnutím (ďalej len „opčný protokol“) s uplatnením výhrady k ustanoveniu čl. 27 ods. 1 písm. a) dohovoru v súlade s jeho čl. 46 
B. 	odporúča 
prezidentovi Slovenskej republiky 
B. 1. 	podpísať ratifikačné listiny dohovoru a opčného protokolu po vyslovení súhlasu Národnej rady SR s uplatnením nasledovnej výhrady k ustanoveniu čl. 27 ods. 1 písm. a) dohovoru v súlade s jeho čl. 46 (ďalej len “výhrada”): Slovenská republika uplatňuje ustanovenia článku 27 ods. 1 písm. a) za predpokladu, že implementácia zákazu diskriminácie na základe zdravotného postihnutia pri stanovovaní podmienok náboru, prijímania do práce a trvania zamestnania sa neuplatňuje pri prijímaní do služobného pomeru príslušníkov ozbrojených síl, ozbrojených bezpečnostných zborov, ozbrojených zborov, Národného bezpečnostného úradu, Slovenskej informačnej služby a Hasičského a záchranného zboru.
Národnej rade Slovenskej republiky 
B. 2. 	vysloviť súhlas s dohovorom a opčným protokolom a rozhodnúť v súlade s čl. 86 písm. d) Ústavy SR o tom, že ide o medzinárodné zmluvy, ktoré majú podľa čl. 7 ods. 5 Ústavy SR prednosť pred zákonmi;
 B.3.       vysloviť súhlas s výhradou
C. 	poveruje 
predsedu vlády Slovenskej republiky 
C. 1. 	predložiť dohovor s výhradou a opčný protokol Národnej rade SR na vyslovenie súhlasu, 
	ministerku práce, sociálnych vecí a rodiny Slovenskej republiky 
C. 2. 	odôvodniť návrh na vyslovenie súhlasu s dohovorom s výhradou a opčným protokolom v Národnej rade SR; 
D. 	ukladá 
ministerke práce, sociálnych vecí a rodiny Slovenskej republiky 
D. 1. 	požiadať ministra zahraničných vecí vykonať príslušné opatrenia spojené s nadobudnutím platnosti dohovoru a opčného protokolu

po vyslovení súhlasu Národnej rady SR s dohovorom a opčným protokolom, 

D. 2. 	požiadať ministra zahraničných vecí zabezpečiť uverejnenie dohovoru a opčného protokolu v Zbierke zákonov SR 

po uložení ratifikačnej listiny u generálneho tajomníka Organizácie Spojených národov,

D.3.    zabezpečiť vykonávanie dohovoru a opčného protokolu po nadobudnutí platnosti pre Slovenskú republiku.

Vykonajú: predseda vlády Slovenskej republiky,
      ministerka práce, sociálnych vecí a rodiny Slovenskej republiky,
      minister zahraničných vecí Slovenskej republiky 

Na vedomie:  predsedovi Národnej rady Slovenskej republiky
          predsedovi Národnej rady Slovenskej republiky